Plateanmeldelse:Jonathan Rado - «Law And Order» 

Lovlig kreativt anarki. 

Av alle mulige i-landsproblemer var Foxygens umotiverte frafall fra årets Øyafestival blant de mer irriterende. 

Da hjelper det at halve duoens andre solodebut (det kom en skranglete en i mai) knaker i de samme kantene som morbandet. 

23-årige Rado er Moldy Peaches-skranglete, Kurt Vile-sinna og befriende sjangerimpulsiv. 
Uten at man mister følelsen av et sekstitallsglansbilde for tøyskobrukere. 

Gjennomgående sjanglepsykedelisk, der innfallene og de kaleidoskopjublende riffene stråler hver eneste gang. 
Og sannelig føles det fremdeles forfriskende ikke-ironisk når album avrundes med knallsoft yachtpop. 

BESTE LÅT: 
«Would You Always Be At Home?» 
